बता दें कि आतिफ मियां ने 2014 में पेशावर में स्कूल पर हुए तालिबानी हमले के बाद एक फेसम ब्लॉग भी लिखा था। उन्होंने लिखा था कि तालिबान शरिया लागू करना चाहता है। हम कभी नहीं जान सकते कि उसका अर्थ क्या है। उसका वही अर्थ होगा जो तालिबान चाहे। बच्चों की जान लेना विधि मान्य हो सकता है, अगर ईश्वर और तालिबान ऐसा तय करें। हमें समर्पण करना होगा वरना अगली गरदन हमारी होगी। पश्चिमी दुनिया में मनुष्य और ईश्वर के बीच की रेखा लांघने के लिए फासीवाद शब्द है। ऐसा करने वालों को फासीवादी कहा जाता है। परंतु पाकिस्तान में हम उन्हें मौलाना, अल्लामा और यहां तक कि जनरल और प्रधानमंत्री के नाम से भी जानते हैं। मियां सही हैं। नये पाकिस्तान में शायद ही कुछ नया है।